ન્યૂ દિલ્હી: અર્થવ્યવસ્થા પર વડાપ્રધાન નરેન્દ્ર મોદીનાં બુધવારનાં (4 ઓક્ટોમ્બર)નાં નિવેદનને લઇ એક વખત ફરીથી પૂર્વ નાણામંત્રી એટલે કે ભાજપનાં વરિષ્ઠ નેતા યશવંત સિન્હાએ મોદી પર પ્રહાર કર્યા છે. વડાપ્રધાન નરેન્દ્ર મોદીએ અર્થવ્યવસ્થાને લઇ નિવેદન આપતાં કહ્યું હતું કે અર્થવ્યવસ્થામાં ફરીથી સુધારો કરવામાં આવશે. મોદીએ આલોચકોની તુલના મહાભારતનાં શલ્ય સાથે કરી હતી કે જે કર્ણનો સારથી હતો. મોદીએ જણાવ્યું કે આવા લોકોને ઓળખવાની ખાસ જરૂર છે.